Source: https://www.riigiteataja.ee/akt/940897?leiaKehtiv=
Timestamp: 2020-04-06 06:59:50+00:00

Document:
”Eesti riikliku arengukava Euroopa Liidu struktuurifondide kasutuselevõtuks – ühtne programmdokument 2004–2006” meetmest 5.1 „Programmi juhtimine ja rakendamine” ja meetmest 5.2 „Teavitamine, avalikustamine ja arvutiseerimine” toetuse andmise tingimused – Riigi Teataja
”Eesti riikliku arengukava Euroopa Liidu struktuurifondide kasutuselevõtuks – ühtne programmdokument 2004–2006” meetmest 5.1 „Programmi juhtimine ja rakendamine” ja meetmest 5.2 „Teavitamine, avalikustamine ja arvutiseerimine” toetuse andmise tingimused
”Eesti riikliku arengukava Euroopa Liidu struktuurifondide kasutuselevõtuks – ühtne programmdokument 2004–2006” meetmest 5.1 „Programmi juhtimine ja rakendamine” ja meetmest 5.2 „Teavitamine, avalikustamine ja arvutiseerimine” toetuse andmise tingimused - sisukord
§ 5 Toetatavate tegevuste ajaline abikõlblikkus
§ 7 Projekti omafinantseerimise määr
§ 8 Tehnilise abi kasutamise kava koostamine
§ 9 Toetuse taotlejale esitatavad nõuded
§ 10 Taotlus ja sellele esitatavad nõuded
§ 11 Taotluse esitamise tähtaeg
§ 12 Taotlejate teavitamine
§ 13 Taotluse läbivaatamine ja vastavaks tunnistamine
§ 14 Taotluse rahuldamise otsuse tegemine
§ 15 Projekti muudatustest teavitamine
Vastu võetud 11.01.2005 nr 6
RTL 2005, 89, 1329
jõustumine 23.01.2005
05.08.2005 RTL 2005, 89, 1329 19.08.2005(rakendatakse alates 1.07.2005)
05.09.2005 RTL 2005, 96, 1460 18.09.2005(rakendatakse alates 1.07.2005)
20.02.2006 RTL 2006, 22, 378 10.03.2006(rakendatakse alates 1.01.2006)
28.07.2006 RTL 2006, 62, 1133 01.09.2006
31.01.2007 RTL 2007, 15, 247 16.02.2007(rakendatakse alates 1.01.2007)
04.07.2008 RTL 2008, 60, 853 21.07.2008
13.03.2009 RTL 2009, 28, 361 23.03.2009
Määrus kehtestatakse « Perioodi 2004–2006 struktuuritoetuse seaduse » § 16 lõike 1 alusel.
– rakendatakse alates 1.01.2007
[RTL 2007, 15, 247 - jõust. 16.02.2007]
Käesoleva määrusega sätestatakse «Struktuuritoetuse seaduse» § 2 lõike 2 punktis 1 nimetatud arengukava (edaspidi arengukava) meetmete 5.1 ja 5.2 raames Euroopa Liidu struktuurifondide administreerimiseks antava struktuuritoetuse (edaspidi toetus) andmise tingimused, sealhulgas taotluste esitamise, hindamise ja rahuldamise kord.
1) meetmete 5.1 ja 5.2 rakendusüksuse ülesandeid täitev korraldusasutus (edaspidi korraldusasutus) – Rahandusministeerium kui Vabariigi Valitsuse 22. märtsi 2004. a määruse nr 81 «Struktuuritoetuse rakendusasutuste ja rakendusüksuste nimetamine ning riigi ja kohaliku omavalitsuse investeeringute meetmete loetelu kinnitamine» (RT I 2004, 15, 119; 63, 444) § 4 punkti 10 alusel nimetatud arengukava meetmete 5.1 ja 5.2 rakendamise eest vastutav asutus;
2) meetmete 5.1 ja 5.2 rakendusüksuse ülesandeid täitva korraldusasutuse juht (edaspidi korraldusasutuse juht) – rahandusminister;
3) prioriteedi juhtkomisjon – «Struktuuritoetuse seaduse» § 5 lõike 4 alusel rahandusministri käskkirjaga moodustatud komisjon, mille ülesanne on jälgida, kas arengukava 5. prioriteedi rakendamine on eesmärgipärane, õigusaktidega kooskõlas ja tulemuslik;
4) prioriteedi rakendusasutuse ülesandeid täitev korraldusasutus (edaspidi korraldusasutus)– Rahandusministeerium kui Vabariigi Valitsuse 22. märtsi 2004. a määruse nr 81 «Struktuuritoetuse rakendusasutuste ja rakendusüksuste nimetamine ning riigi ja kohaliku omavalitsuse investeeringute meetmete loetelu kinnitamine» § 2 punkti 4 alusel nimetatud arengukava 5. prioriteedi rakendamise eest vastutav ministeerium;
5) rakendusasutuse ülesandeid täitva korraldusasutuse juht (edaspidi korraldusasutuse juht)– rahandusminister;
6) projekt – toetuse taotluses kirjeldatud ühe meetme raames elluviidavad abikõlblikud tegevused, mille kaasrahastamist taotletakse;
7) tehniline abi – arengukava 5. prioriteedi raames antav toetus, mille eesmärk on arengukava tõhus ja tulemuslik elluviimine;
8) tehnilise abi kasutamise kava – toetuse andmist reguleeriv dokument, kus on näidatud tehnilise abi vahendite jaotus erinevate toetuse saajate vahel meetmete 5.1 ja 5.2 lõikes.
[RTL 2005, 89, 1329 - jõust. 19.08.2005]
Toetuse andmise eesmärk on arengukava tõhus ja tulemuslik elluviimine, sealhulgas:
1) rakendusüksuste võimekuse tõstmine struktuurifondide vahenditest toetatud projektide ettevalmistamiseks ja juhtimiseks;
§ 3. punkt 2 sõnastus kuni 31.08.2006
2) struktuurifondide vahenditest toetatud projektide asjakohase eelhindamise tagamine ja tõhusa riikliku järelevalve teostamine;
§ 3. punkt 2 sõnastus alates 1.09.2006
2) struktuurifondide vahenditest toetatud projektide asjakohase eelhindamise tagamine ja tõhusa järelevalve teostamine;
[RTL 2006, 62, 1133 - jõust. 01.09.2006]
3) seire tulemuslik teostamine kõigil arengukava rakendamise tasanditel;
4) tõhusa kontrolli tagamine struktuurifondide kasutamise üle;
5) toetuse saajate ja avalikkuse informeerimine struktuurifondide panusest ja toetusvõimalustest.
(1) Rahastamisele kuuluvad tegevused peavad vastama järgmistele tingimustele:
1) olema otseselt seotud arengukava rakendamisega;
2) olema otseselt suunatud arengukava ja 5. prioriteedi eesmärkide saavutamisele;
3) tegevuse järgi peab olema põhjendatud vajadus.
(2) Meetme 5.1 raames toetatakse alljärgnevaid tegevusi:
1) toetuse andmise ja tegevuste ettevalmistamine, sealhulgas struktuurifonde puudutava info jagamine potentsiaalsetele taotlejatele, taotlejate nõustamine sobiva rahastamisallika leidmisel ja projektiidee vormistamisel ning toetuse rakendamisega seotud tegevuste ja protseduuride ettevalmistamine struktuurifonde rakendavates asutustes;
2) struktuurifondide projektitaotluste hindamine ja rahastatavate projektide valik;
3) seire teostamine struktuurifondide projekti, meetme, prioriteedi ja arengukava tasandil ning järelevalve teostamine;
4) arengukava seirekomisjoni ja muude struktuuritoetuse rakendamisega tegelevate komisjonide koosolekute korraldamine;
5) struktuurifondide rakendamisega seotud auditite läbiviimine.
(3) Meetme 5.2 raames toetatakse järgmisi tegevusi:
1) arengukava ja üksikute meetmete asjakohasuse, mõju ning rakendamisvõimaluste uuringud;
2) struktuurifondide rakendamisega seotud seminaride korraldamine struktuurifonde rakendavate asutuste töötajatele, toetuse taotlejatele, toetuse saajatele ja koolitajatele;
3) teavitamine, sealhulgas meetmeid tutvustavate kodulehtede loomine, toimetamine ja hooldus, teavitustöö läbi trükimeedia, tele- ja raadiokanalite, info- ja juhendmaterjalide väljaandmine trükistena, teabepäevade korraldamine;
4) arengukava hindamine;
5) infosüsteemide soetamine ja paigaldamine ning nende kasutamiseks vajalike tehniliste vahendite hankimine.
§ 5. Toetatavate tegevuste ajaline abikõlblikkus
(1) Projekti tegevuste abikõlblikkuse periood algab taotluses märgitud kuupäeval, kuid mitte varem kui 2004. aasta 1. jaanuaril. Abikõlblikkuse perioodi algus võib eelneda taotluse rahuldamise otsusele.
(2) Projekti tegevuste ajalise abikõlblikkuse lõpp on taotluses näidatud toetuse kasutamise perioodi lõpp, kuid mitte hiljem kui 30. juuni 2009. a.
[RTL 2009, 28, 361 - jõust. 23.03.2009]
(1) Abikõlblikud on kulud, mis vastavad järgmistele tingimustele:
1) kulud vastavad taotluse rahuldamise otsuses sätestatule, sealhulgas otsuse lisas toodud projekti tegevuste kirjeldusele ja eelarvele;
2) kulud on tehtud pärast taotluse rahuldamise otsuses märgitud projekti abikõlblikkuse alguskuupäeva ja enne abikõlblikkuse lõppkuupäeva;
3) kulud vastavad tehnilisest abist rahastatavate kulude piirmääradele, mis on kehtestatud määruse lisas 3;
4) kulude tegemisel on järgitud Euroopa Komisjoni määruses 448/2004/EÜ (ELT L 072, 11.03.2004, lk 66–77) ja teistes õigusaktides sätestatud tingimusi.
(2) Meetme 5.1 raames on abikõlblikud järgmised kulud:
1) meetme 5.1 tegevusi ellu viivate teenistujate ja teiste töötajate töötasu;
2) töökohtade sisustamine meetme 5.1 raames tööle võetud inimestele;
3) meetme 5.1 raames tööle võetud inimeste kontorikulud ja üldised majanduskulud;
4) meetme 5.1 tegevuste elluviimiseks tööle võetud ekspertide töötasu;
5) meetme 5.1 tegevuste elluviimisega seotud majutus- ja transpordikulud, töölähetuste päevaraha ning välislähetuste kindlustuskulud;
6) meetme 5.1 tegevuste elluviimisega seotud tõlkekulud;
7) meetme 5.1 tegevuste elluviimisega seotud materjalide soetamine, paljundamine ja trükkimine ning tehnika ja varustuse ostmine;
8) konverentsiruumide ja -tehnika rent arengukava seirekomisjoni ning muude struktuurifondide rakendamisega tegelevate komisjonide ja töögruppide koosolekute läbiviimiseks, toitlustus koosolekutel;
9) audititeenuse ostmine;
10) teabenõude esitamisega seotud kulud (toetuse taotleja või saaja tausta või taotluse kontrollimiseks).
(3) Meetme 5.2 raames on abikõlblikud järgmised kulud:
1) meetme 5.2 tegevuste elluviimiseks palgatud töötajate (välja arvatud teenistujate) töötasu;
2) meetme 5.2 tegevuste elluviimisega seotud majutus- ja transpordikulud, töölähetuste päevaraha ning välislähetuste kindlustuskulud;
3) meetme 5.2 tegevuste elluviimisega seotud materjalide soetamise, paljundamise ja trükkimise kulud;
4) meetme 5.2 tegevuste elluviimisega seotud tõlkekulud;
5) paragrahvi 4 lõike 3 punktis 1 nimetatud uuringute tellimine;
6) koolitus- ja hindamisteenuse ostmine;
7) ruumide ja presentatsioonitehnika rent seminaride ja teavitamisürituste läbiviimiseks;
8) toitlustus seminaridel;
9) kohvipausid teavitamisüritustel;
10) tele- ja raadiosaadete produtseerimisega seotud kulud;
11) info- ja koolitusmaterjalide toimetamise, kujundamise ja avaldamise kulud;
12) tarkvara ja riistvara soetamise ja paigaldamisega seotud kulud;
13) meetme 5.2 tegevuste elluviimisega seotud postikulud;
14) meetme 5.2 tegevuste elluviimiseks palgatud töötajate (välja arvatud teenistujate) kontorikulud ja üldised majanduskulud.
1) puhkusetoetuse ja teiste töötajatele makstavate toetustega seotud kulud;
2) erisoodustustelt makstavad maksud (tulumaks ja sotsiaalmaks);
3) nende töötajate töökoha sisustamine ja puhkusetasu, kes tegelevad meetme 5.1 tegevustega osalise tööajaga, kui meetme 5.1 tegevustega seotud töö osakaal kogu tööajast ei ole fikseeritud;
4) muud projekti elluviimisega otseselt mitte seotud kulud.
§ 7. Projekti omafinantseerimise määr
Projekti omafinantseerimise määr peab olema vähemalt 25% projekti kogueelarvest.
§ 8. Tehnilise abi kasutamise kava koostamine
(1) Korraldusasutus koostab tehnilise abi kasutamise kava ettepaneku, mis saadetakse prioriteedi juhtkomisjonile.
[RTL 2005, 96, 1460 - jõust. 18.09.2005]
(2) Prioriteedi juhtkomisjon kinnitab tehnilise abi kasutamise kava vastavalt oma töökorrale.
(3) Vajadusel muudab prioriteedi juhtkomisjon tehnilise abi kasutamise kava.
§ 9. Toetuse taotlejale esitatavad nõuded
Meetmete 5.1 ja 5.2 raames võivad toetuse taotlejaks olla ainult valitsusasutused või eraõiguslikud juriidilised isikud, kes vastavalt «Struktuuritoetuse seaduse» paragrahvides 10–14 sätestatule täidavad korraldusasutuse, makseasutuse, auditeeriva asutuse, prioriteedi rakendusasutuse, meetme rakendusasutuse või rakendusüksuse ülesandeid.
§ 10. Taotlus ja sellele esitatavad nõuded
(1) Toetuse taotlus on täidetud taotlusvorm (lisa 1) koos eelarvega (lisa 2).
(2) Taotluses tuuakse eraldi välja meetme 5.1 tegevuste kirjeldus ja eelarve ning meetme 5.2 tegevuste kirjeldus ja eelarve. Meetme 5.1 ja meetme 5.2 projekti võib esitada ühes taotluses.
(3) Projekti eelarve peab olema vastavuses tehnilise abi kasutamise kavas sätestatuga.
(4) Korraldusasutusel on õigus tutvuda taotleva organisatsiooni koolitusplaani, struktuurifondide teavitamise tegevuskava või muude projekti tegevuste elluviimisega seotud dokumentidega.
(5) Taotlus peab sisaldama kinnitust taotlemisel esitatud andmete õigsuse ja täielikkuse kohta.
(6) Taotlusele kirjutab alla toetust taotleva asutuse või isiku juht.
§ 11. Taotluse esitamise tähtaeg
Taotlused tehnilisest abist rahastatavate tegevuste kohta esitatakse korraldusasutusele hiljemalt 25 tööpäeva jooksul pärast projekti rakendamise aasta riigieelarve jõustumist.
§ 12. Taotlejate teavitamine
(1) Taotlejad ja toetuse saajad saavad tehnilise abi rakendamise aluseks olevate õigusaktide ning dokumentidega tutvuda veebilehel www.struktuurifondid.ee.
(2) Korraldusasutus teavitab taotlejaid ja toetuse saajaid tehnilise abi taotlemise ja projekti elluviimisega seotud küsimustest kirjalikult ning vajadusel korraldab infopäevi.
§ 13. Taotluse läbivaatamine ja vastavaks tunnistamine
(1) Taotluse läbivaataja on korraldusasutus.
(2) Taotlus tunnistatakse vastavaks, kui täidetud on alljärgnevad tingimused:
1) taotlus esitati tähtaegselt;
2) taotleja vastab §-s 9 sätestatud tingimustele;
3) kõik taotlusvormi osad on täidetult esitatud;
4) taotlus on asutuse või isiku juhi poolt kinnitatud;
5) projekti tegevused on abikõlblikud;
6) projekti eelarves olevad kulud on abikõlblikud;
7) projekti eelarves toodud kulud vastavad tehnilisest abist rahastatavate kulude piirmääradele (lisa 3);
8) projekti eelarve on põhjendatud ja realistlik;
9) projekti eelarve sisaldab vähemalt minimaalset nõutavat omafinantseeringut
(3) Kui lõike 2 punktides 1 ja 2 toodud tingimused ei ole täidetud või esinevad «Struktuuritoetuse seaduse» § 19 lõike 4 punktides 2 ja 3 toodud asjaolud, tunnistatakse taotlus mittevastavaks ja tehakse taotluse rahuldamata jätmise otsus.
(4) Kui taotlus ei ole asutuse või isiku juhi poolt kinnitatud, mõni täidetud taotlusvormi osa on puudu või taotluses ei ole esitatud kogu nõutud infot, esitab korraldusasutus taotlejale nõude puuduvate andmete või dokumentide esitamiseks või esitatud andmetes või dokumentides sisalduvate puuduste kõrvaldamiseks. Puuduste kõrvaldamiseks antakse vähemalt seitse tööpäeva.
(5) Pärast puuduste kõrvaldamist teostab korraldusasutus rakendusüksus uue taotluse vastavuse kontrolli ning võtab edasisse menetlusse vaid taotlused, mille puhul on kõik lõike 2 punkides 1–4 toodud tingimused täidetud.
(6) Kui lõike 2 punktides 1–4 nimetatud tingimused ei ole pärast puuduste kõrvaldamist täidetud, tunnistatakse taotlus mittevastavaks ja tehakse taotluse rahuldamata jätmise otsus.
(7) Kui lõike 2 punktides 1–4 toodud tingimused on täidetud, kuid osad projekti tegevustest või eelarves olevatest kuludest ei ole abikõlblikud, tunnistatakse taotlus vastavaks abikõlblike tegevuste ja kulude osas.
(8) Korraldusasutus võib projekti tegevuste ja kulude abikõlblikkuse ning projekti eelarve põhjendatuse kontrollimiseks taotluse menetlemise ajaks määratud kontaktisikult täiendavat teavet küsida. Teabe esitamiseks antakse vähemalt neli tööpäeva.
(9) Kui täiendavat teavet ei esitata tähtajaks, on korraldusasutusel õigus loobuda taotluse menetlemisest nende tegevuste või kulude suhtes, mille kohta lisateavet ei esitatud, ja tunnistada taotlus osaliselt vastavaks.
(10) Korraldusasutuse juht teeb otsuse taotluse vastavaks või mittevastavaks tunnistamise kohta hiljemalt 25 tööpäeva jooksul §-s 11 sätestatud taotluste esitamise tähtajast.
(11) Korraldusasutuse juht informeerib taotlejat taotluse vastavaks või mittevastavaks tunnistamise otsusest kirjalikult viie tööpäeva jooksul otsuse tegemisest.
§ 14. Taotluse rahuldamise otsuse tegemine
(1) Rahuldamisele kuuluvad kõik taotlused, mis tunnistatakse vastavaks ja mille maht ei ole suurem kui prioriteedi juhtkomisjoni poolt kinnitatud tehnilise abi kasutamise kavas taotlejale eraldatud toetus.
(2) Taotluse rahuldamise otsuse teeb korraldusasutuse juht hiljemalt 25 tööpäeva jooksul pärast §-s 11 sätestatud taotluse esitamise tähtaega. Taotluse vastavaks tunnistamise ja taotluse rahuldamise otsus vormistatakse samas haldusaktis.
§ 15. Projekti muudatustest teavitamine
(1) Toetuse saaja peab korraldusasutust teavitama elektrooniliselt kõigist kavandatavatest muudatustest, mis puudutavad projekti ajakava, eelarvet või tegevuste sisu.
(2) Täiendavate tegevuste lisandumisel või vahendite juurde taotlemisel teavitab toetuse saaja korraldusasutust kirjalikult, tuues välja järgneva info:
1) muudatuse vajalikkuse põhjendus;
2) muudetud tegevuste kirjeldus koos ajakavaga;
3) muudatused projekti eelarves.
[RTL 2006, 22, 378 - jõust. 10.03.2006(rakendatakse alates 1.01.2006)]
(1) Taotluse rahuldamise otsust muudetakse, kui
1) muutub projekti lõpptähtaeg;
2) suureneb projekti tegevuse eelarve või kavandatakse täiendavaid tegevusi.
(2) Taotluse rahuldamise otsuse muutmiseks esitab toetuse saaja korraldusasutusele taotluse rahuldamise otsuse muutmise taotluse, tuues välja § 15 lõikes 2 toodud info.
(3) Taotluse rahuldamise otsuse muutmise otsuse teeb korraldusasutuse juht.
(4) Korraldusasutuse juht keeldub toetuse saaja taotletud muudatuste heakskiitmisest, kui
1) muudatused ei ole vastavuses § 13 lõike 2 punktides 5–9 toodud tingimustega;
2) projekti eelarve ületab muudatuse tõttu prioriteedi juhtkomisjoni poolt toetuse saajale eraldatud toetuse piirmäära.
(5) Korraldusasutuse juht teeb taotluse rahuldamise otsuse muutmise või muutmisest keeldumise otsuse 20 tööpäeva jooksul arvates päevast, millal toetuse saaja projekti muutmise taotluse esitas.
(6) Korraldusasutuse juht informeerib toetuse saajat taotluse rahuldamise otsuse muutmisest või muutmisest keeldumisest kirjalikult viie tööpäeva jooksul otsuse tegemisest.
(1) Toetuse väljamaksmiseks esitab toetuse saaja korraldusasutusele väljamakse taotluse ja kuludokumentide nimekirja määruse lisades 4 ja 5 toodud vormidel. Väljamakse taotlus peab sisaldama kõiki toetuse saaja poolt viimase 90 kalendripäeva jooksul tasutud väljamakse taotluse aluseks olevaid kulusid. Põhjendatud juhtudel ja kokkuleppel korraldusasutusega võib väljamakse taotluses kajastada eelmisest väljamakse taotlusest välja jäänud kulusid.
(2) Väljamakse tegemiseks tasutud kuludokumentide alusel esitab toetuse saaja koos väljamakse taotlusega järgmised kulusid tõendavad dokumendid:
1) tehingute puhul, mille abikõlblik summa on vähemalt 100 000 krooni (ilma käibemaksuta), hankijaga, kellelt toetuse saaja tellis teenust või ostis kaupa, sõlmitud lepingu või hankija poolt esitatud garantiikirja koopia ning koopia hankija poolt väljastatud arvest ja tasumist tõendavast dokumendist;»;
[RTL 2007, 15, 247 – jõust. 16.02.2007] – rakendatakse alates 1.01.2007
2) projekti kuludesse kantavate transpordi-, side- ja üldkulude summa ning nende arvutamise metoodika ;
3) töötasude esmase esitamise korral koopia töölepingust või avaliku teenistuja ametisse nimetamise käskkirjast, mis sisaldab makstava töötasu suurust ning koopia kinnitatud ametijuhendist või muust dokumendist, mis tõendab, et täidetakse abikõlblikke ülesandeid;
4) töötasude korral töötasu ja maksude arvestust selgitav leht;
5) muud korraldusasutuse poolt nõutud kulude väljamaksmiseks vajalikud dokumendid.
(3) Ettemaksu taotlemisel esitab toetuse saaja koos väljamakse taotlusega järgmised rahalise kohustuse tekkimist tõendavad dokumendid:
1) tehingute puhul, mille abikõlblik summa on vähemalt 100 000 krooni (ilma käibemaksuta), hankijaga, kellelt toetuse saaja tellis teenust või ostis kaupa, sõlmitud lepingu või hankija poolt esitatud garantiikirja koopia ning koopia hankija poolt väljastatud arvest ja tasumist tõendavast dokumendist;
2) projekti kuludesse kantavate transpordi-, side- ja üldkulude summa ning nende arvutamise metoodika kohta;
3) töötasude korral töötasu ja maksude arvestust selgitav leht;
4) töötasude esmakordsel hüvitamiseks esitamisel koopia töölepingust või avaliku teenistuja ametisse nimetamise käskkirjast, mis sisaldab makstava töötasu suurust ning koopia kinnitatud ametijuhendist või muust dokumendist, mis tõendab, et täidetakse abikõlblikke ülesandeid.
(31) Seitsme tööpäeva jooksul pärast ettemakse laekumist esitatakse tasumist tõendavad dokumendid korraldusasutusele. Palgakulude korral esitatakse tasumist tõendavad dokumendid korraldusasutusele seitsme tööpäeva jooksul pärast palga väljamaksmist ning töötasudega kaasnevate maksude osas seitsme tööpäeva jooksul pärast maksude tasumist.
(4) Korraldusasutus kontrollib toetuse saaja poolt esitatud väljamakse taotlust ja kuludokumente.
(5) Kui väljamakse aluseks olevad kulud on abikõlblikud ning vastavad taotluse rahuldamise otsuses sätestatule, makstakse toetus taotlejale välja rahandusministri 19. augusti 2005. a määruses nr 31 «Struktuuritoetuse väljamaksmise üldised tingimused ja kord» sätestatud korras.
(6) Kui toetuse saaja esitatud väljamakse taotlus on puudulik, teavitab korraldusasutus meetmete toetuse saajat puudustest seitsme tööpäeva jooksul väljamakse taotluse esitamisest. Väljamakse tegemiseks peab toetuse saaja esitama parandatud väljamakse taotluse või lisainformatsiooni esitatud taotluse kohta.
(7) Väljamakse tegemiseks esitab toetuse saaja korraldusasutusele järgmisel kuul taotletava väljamakse kogusumma kohta broneeringu hiljemalt jooksva kalendrikuu viieteistkümnendal kuupäeval.
(1) Määruse alusel korraldusasutusele esitatud dokumente taotlejale ja toetuse saajale ei tagastata. Korraldusasutus tagab dokumentide säilitamise 2015. aasta 31. detsembrini.
(2) Toetuse saaja on kohustatud tagama projekti elluviimise ja toetuse kasutamisega seotud dokumentide, sealhulgas kuludokumentide ja lepingute, säilitamise vähemalt 2015. aasta 31. detsembrini.
Rahandusministri 11. jaanuari 2005. a määruse nr 6 ««Eesti riikliku arengukava Euroopa Liidu struktuurifondide kasutuselevõtuks – ühtne programmdokument 2004 – 2006» meetmest 5.1 «Programmi juhtimine ja rakendamine» ja meetmest 5.2 «Teavitamine, avalikustamine ja arvutiseerimine» toetuse andmise tingimused»
rahandusministri 31. jaanuari 2007. a määruse nr 6 sõnastuses
STRUKTUURITOETUSE TAOTLUS
Riikliku arengukava prioriteet 5: Tehniline abi
A1: Andmed taotleja kohta
Asutuse registreerimisnumber
Taotleja esindaja (ees- ja perekonnanimi, ametikoht, telefon, e-post)
Taotluse menetlemise ajaks määratud kontaktisik (ees- ja perekonnanimi, ametikoht, telefon, e-post)
A2: Andmed projekti kohta
Tehnilise abi taotlemise eesmärk
Meetme 5.1 raames planeeritud tegevuste kogueelarve (kroonides)
Sealhulgas struktuurifondide kaasfinantseerimine
Sealhulgas taotleja omafinantseering
Meetme 5.2 raames planeeritud tegevuste kogueelarve (kroonides)
Projekti raamatupidamisdokumentide asukoht (asukohad)
[RTL 2007, 15, 247 – jõust 16.02.2007] – rakendatakse alates 1.01.2007
Tehnilisest abist planeeritud tegevuste eelarve
Meede 5.1: Programmi juhtimine ja rakendamine
SF toetus
I Meetme 5.1 töötajatega seotud kulud
1.1 Kulu 1
1.2 Kulu 2
II Toetuse ja tegevuste ettevalmistamine
III Projektide hindamine ja valik
IV Seire
V Komisjonide koosolekute korraldamine
VI Auditid
MEEDE 5.1 KOKKU
Meede 5.2: Teavitamine, avalikustamine ja arvutiseerimine
I Uuringud
II Seminarid
III Teavitamine
V Tarkvara ja riistvara soetamine ja installeerimine
MEEDE 5.2 KOKKU
rahandusministri 4. juuli 2008. a määruse nr 19 sõnastuses.
[RTL 2008, 60, 853 – jõust. 21.07.2008]
Meetme 5.1 raames palgatud töötajatega seotud kulud
Maksimaalne tehnilisest abist toetatav kulu kroonides koos toetuse saaja omafinantseeringuga
Töökoha sisustamine (sisaldab laua, tooli, riiulite, telefoni, lambi ostmist)
15 000 (ilma käibemaksuta)
Arvuti ostmine (sisaldab riistvara ja operatsioonisüsteemi tarkvara)
Sülearvuti ostmine (sisaldab riistvara ja operatsioonisüsteemi tarkvara)
25 000 (ilma käibemaksuta)
Mobiiltelefoni ostmine
3000 (ilma käibemaksuta)
Meetme 5.1 ja meetme 5.2 projektide tegevustega seotud kulud
Isikliku või asutuse auto kasutamise kompensatsioon kilomeetri kohta
Vastavalt Vabariigi Valitsuse 14. juuli 2006. a määruses nr 164 «Isikliku sõiduauto teenistus-, töö- ja ametisõitudeks kasutamise kulude hüvitise maksmise tingimused ja piirmäärad» toodud tulumaksuvabadele piirmääradele
Vastavalt Vabariigi Valitsuse 22. detsembri 2000. a määruses nr 453 «Töölähetuse kulude hüvitiste ja päevaraha määrad ning nende maksmise tingimused ja kord» toodud tulumaksuvabadele piirmääradele
Päevaraha ühepäevasel riigisisesel lähetusel
Päevaraha mitmepäevasel riigisisesel lähetusel
Päevaraha ühepäevasel välislähetusel
Päevaraha mitmepäevasel välislähetusel
rahandusministri 11. jaanuari 2005. a määrusega nr 6 ««Eesti riikliku arengukava Euroopa Liidu struktuurifondide kasutuselevõtuks – ühtne programmdokument 2004–2006» meetmest 5.1 «Programmi juhtimine ja rakendamine» ja meetmest 5.2 «Teavitamine, avalikustamine ja arvutiseerimine» toetuse andmise tingimused»
lisa 4 – väljamakse taotlus
Meie______________________
Väljamakse taotlus nr___ ülekannete teostamiseks arvestusperioodi
____________________ – ____________________ kohta
Meede ____
Käesolevaga palub_____________________________________________________________
(asutuse või isiku nimi)
teostada ülekanded vastavalt lisatud kuludokumentide nimekirjale summas ______ krooni.
Samuti kinnitan, et projekti rakendamine toimub vastavuses ühtse programmdokumendi 2004–2006,
programmitäiendi ja struktuuritoetuse kasutamist reguleerivate õigusaktidega.
Toetuse saaja esindaja
Nimi/ametikoht/allkiri
Lisad: Kuludokumentide nimekiri ___ eks ___ lehel
Koostaja nimi, telefon, e-post
Lisa 5 – kuludokumentide nimekiri
Rahandusministri 11. aanuari 2005. a määrusega nr 6 ««Eesti riikliku arengukava Euroopa
Liidu struktuurifondide kasutuselevõtuks – ühtne programmdokument 2004–2006» meetmest 5.1
Programmi juhtimine ja rakendamine» ja meetmest 5.2 «Teavitamine, avalikustamine ja arvutiseerimine»
toetuse andmise tingimused»
rahandusministri 28. juuli 2006. a määruse nr 46 sõnastuses
[RTL 2006, 62, 1133 – jõust. 1.09.2006]
VÄLJAMAKSE TAOTLUSE NR ... KULUDOKUMENTIDE NIMEKIRI
Asutus või isik:
Valuuta: Eesti kroon
Täpsusastmega kaks kohta pärast koma
arve esitaja nimi
kulukoht
toetuse saaja konto number
TA taotluse eelarve meetme ja kulurea nr
eelarve-klassifikaator
välja-makse tüüp (ettemaks/ tavaline)
summa käibe-maksuta
käibe-maks
Asutuse või isiku juht (nimi/ametinimetus/allkiri)
Koostaja (nimi/telefon/e-post)
mitteabikõlblikud kulud (sh käibemaks)
abikõlblik käibemaks
abikõlblik summa kokku
abikõlblik omafinantseering

References: § 5

§ 7

§ 8

§ 9

§ 10

§ 11

§ 12

§ 13

§ 14

§ 15
 § 16
 § 2
 § 4
 § 5
 § 2

§ 3

§ 3

§ 5

§ 7

§ 8

§ 9

§ 10

§ 11

§ 12

§ 13
 § 19

§ 14

§ 15
 § 15
 § 13